bluuebunny/crossref_metadata_2025 huggingface dataset:
Θεωρητική επισκόπηση και εμπειρική αξιολόγηση της δικαστικής διερμηνείας ως μέσου προάσπισης των ανθρωπίνων δικαιωμάτων
Authors: Ιωαννίδης Αναστάσιος
Published: August 2021

Σκοπός της παρούσας διατριβής είναι η διεπιστημονική μελέτη της φύσης και του ρόλου της δικαστικής διερμηνείας ως μέσου προάσπισης των ανθρωπίνων δικαιωμάτων με έμφαση στην περίπτωση της Ελλάδας σε σύγκριση με τις γερμανόφωνες χώρες της ΕΕ. Στο πρώτο κεφάλαιο παρουσιάζεται μια θεωρητική προσέγγιση της δικαστικής διερμηνείας από τη σκοπιά της Μεταφρασεολογικής Επιστήμης, με σκοπό να ορισθεί εννοιολογικά το πεδίο της δικαστικής διερμηνείας, καθώς και να προσδιοριστούν οι ικανότητες, οι ρόλοι και οι δεοντολογικές επιταγές των δικαστικών διερμηνέων. Το δεύτερο κεφάλαιο επικεντρώνεται στη δικαστική διερμηνεία από τη σκοπιά της Νομικής Επιστήμης. Ειδικότερα, το δικαίωμα σε διερμηνεία στην ποινική δίκη και το εύρος της παρεχόμενης προστασίας αυτού παρουσιάζονται υπό το πρίσμα των διατάξεων του διεθνούς, ενωσιακού και εθνικού δικαίου, καθώς και της νομολογίας διεθνών και εθνικών δικαιοδοτικών οργάνων. Το επόμενο κεφάλαιο εξετάζει μεταξύ άλλων τα ζητήματα των ρόλων, των καθηκόντων, της ποιότητας της διερμηνείας και του διορισμού των δικαστικών διερμηνέων από τη σκοπιά των δικαστών του Πρωτοδικείου Θεσσαλονίκης, οι οποίοι συμμετείχαν σε έρευνα πεδίου που πραγματοποιήσαμε με τη συνδρομή ερωτηματολογίου. Από την αξιολόγηση των αποτελεσμάτων προέκυψε η ανάγκη αναθεώρησης του υπάρχοντος συστήματος διορισμού των δικαστικών διερμηνέων, καθώς και της αντίληψης των δικαστών περί της αποστολής δικαστικών διερμηνέων, καθώς διαπιστώθηκε η τάση υποβιβασμού του πολυσχιδούς ρόλου τους σε απλούς αγωγούς λέξεων. Προκειμένου να ανατραπεί αυτή η στρεβλή αντίληψη και να καθιερωθούν ελάχιστα πρότυπα ποιοτικών υπηρεσιών δικαστικής διερμηνείας κρίνεται απαραίτητη η επαγγελματοποίηση του κλάδου. Για τον λόγο αυτό, το τέταρτο κεφάλαιο εξετάζει το κατάλληλο θεωρητικό πλαίσιο από τη σκοπιά των κοινωνιολογικών επιταγών της Μεταφρασεολογίας. Στο πλαίσιο αυτό παρουσιάζονται πέντε κριτήρια και ένα κοινωνιολογικό μοντέλο για την επαγγελματοποίηση της διερμηνείας. Στο τελευταίο κεφάλαιο, οι εν λόγω κοινωνιολογικές προσεγγίσεις εφαρμόζονται στην περίπτωση της Ελλάδας, καθώς και της Γερμανίας και της Αυστρίας. Από τη σύγκριση προκύπτει ένα σαφές προβάδισμα των γερμανόφωνων χωρών ως προς την επαγγελματοποίηση της δικαστικής διερμηνείας έναντι της Ελλάδας. Ως εκ τούτου, η ανάγκη υιοθέτησης μέτρων και καλών πρακτικών, όπως αυτές προέκυψαν από τη σύγκριση με τη Γερμανία και την Αυστρία, σε επίπεδο νομοθεσίας, εκπαίδευσης και επαγγελματικής οργάνωσης της δικαστικής διερμηνείας προβάλλει αδήριτη.
Οι ζητιάνοι του αστικού χώρου
Authors: Κούζας Γεώργιος
Published: August 2021

Η έρευνα επικεντρώνεται στο φαινόμενο της επαιτείας στον σύγχρονο αστικό χώρο. Ως μελέτη περίπτωσης εστιάζει σε ένα δήμο της Αττικής. Εξετάζονται οι μορφές οργάνωσης, οι στρατηγικές επιβίωσης και οι ταυτότητες των επαιτών στην πόλη σήμερα.
Άτομα με αναπηρία στην τριτοβάθμια εκπαίδευση
Authors: Καλλινικάκης Ιωάννης
Published: August 2021

Στόχος της παρούσας διατριβής είναι η μελέτη των ζητημάτων που αφορούν τις σπουδές των ατόμων με αναπηρία στην τριτοβάθμια εκπαίδευση. Υιοθετεί την ψυχοκοινωνική προσέγγιση επιδιώκοντας την κατανόηση των παραγόντων που επηρεάζουν τις προσδοκίες, την απόφαση για φοίτηση και επιλογή Σχολής, καθώς και τις αντιδράσεις και τη συμβολή των οικείων τους. Επίσης, αναδεικνύει διαφοροποιήσεις και περιορισμούς που συνδέονται με χαρακτηριστικά όπως, το φύλο και το επίπεδο αυτόνομης λειτουργικότητας, και δυσκολίες που αναφύονται στο περιβάλλον του Πανεπιστημίου. Για την παραγωγή του υλικού της μελέτης χρησιμοποιήθηκε η εις βάθος συνέντευξη. Πραγματοποιήθηκαν τριάντα συνεντεύξεις με φοιτήτριες και φοιτητές με αισθητηριακή και κινητική αναπηρία. Οι μετέχουσες και μετέχοντες είχαν τη δυνατότητα να αφηγηθούν τις προσωπικές τους εμπειρίες, και να εκφράσουν σκέψεις και απόψεις σχετικά με τα μέτρα διευκόλυνσης και στήριξης της φοίτησης τους στην ανώτατη εκπαίδευση. Η ανάλυση του παραγόμενου από τις συνεντεύξεις υλικού πραγματοποιήθηκε μέσω της Ανάλυσης Περιεχομένου (Content Analysis). Από τη μελέτη προκύπτει, ότι η θεσμοθέτηση διαδικασιών υπέρ της ένταξης των ατόμων με αναπηρία στην τριτοβάθμια εκπαίδευση, δεν έχει αποδώσει τα αναμενόμενα αποτελέσματα, ούτε έχει ευνοήσει την πλήρη και ισότιμη συμμετοχή τους στην ακαδημαϊκή κοινότητα. Η ενεργός υποστήριξη από γονείς. αδέλφια, φίλους με αναπηρία και συμφοιτητές παραμένει απαραίτητη.
Διαμόρφωση τυπικών καμπυλών ηλεκτρικού φορτίου και εφαρμογή σε θέματα πρόβλεψης φορτίου και απόκρισης της ζήτησης
Authors: Παναπακίδης Ιωάννης
Published: August 2021

Λόγω του συνεχώς μεταβαλλόμενου τοπίου στο σχεδιασμό και τη λειτουργία του Συστήματος Ηλεκτρικής Ενέργειας προκύπτει η ανάγκη για την αποδοτική διευθέτηση πολλών ζητημάτων, όπως η αύξηση της ζήτησης, η βέλτιστη διαχείριση του παραγωγικού δυναμικού, η επίδραση του τομέα της ηλεκτροπαραγωγής στο περιβάλλον και άλλα. Σημαντικό μέρος της έρευνας στα Συστήματα Ηλεκτρικής Ενέργειας επικεντρώνεται στο ρόλο του καταναλωτή στο νέο αναδυόμενο σκηνικό. Υπό αυτή τη θεώρηση, η ερευνητική κοινότητα αναζητάει εργαλεία για το χαρακτηρισμό των ενεργειακών προτύπων των διάφορων τύπων των καταναλωτών. Η συσταδοποίηση των προτύπων αποτελεί ένα πρώτο βήμα για το χαρακτηρισμό τους. Κύριος στόχος της παρούσας διατριβής αποτελεί η ανάπτυξη ενός μοντέλου συσταδοποίησης των ενεργειακών προτύπων διάφορων καταναλωτών. Η συσταδοποίηση διαμορφώνεται ως ένα πρόβλημα μη επιβλεπόμενης μηχανικής μάθησης. Τα πρότυπα διαχωρίζονται με βάση το βαθμό ομοιότητας που παρουσιάζουν, χωρίς προγενέστερη πληροφορία για το βέλτιστο αριθμό συστάδων. Υλοποιείται μια συστηματική διερεύνηση του συνόλου των αλγορίθμων συσταδοποίησης που έχουν προταθεί στη βιβλιογραφία. Προτείνονται αλγόριθμοι υψηλής απόδοσης που έχουν εφαρμοστεί σε άλλα προβλήματα και αναπτύσσονται νέοι αλγόριθμοι που βελτιώνουν τη λειτουργία υπαρχόντων. Η συγκριτική ανάλυση των αλγορίθμων περιλαμβάνει το σύνολο των δεικτών αξιολόγησης των αλγορίθμων. Εξετάζονται νέοι δείκτες, προτείνονται εναλλακτικές μορφές των υπαρχόντων και προτείνονται νέα κριτήρια για την ανάδειξη των αποδοτικότερων αλγορίθμων. Επιπλέον, εξετάζεται το σύνολο των τεχνικών αντιπροσώπευσης μέσω των οποίων εκφράζονται οι καμπύλες φορτίου και προτείνεται νέα τεχνική. Τέλος, προτείνονται μέθοδοι για τη μείωση της ποσότητας των δεδομένων. Στη συνέχεια, αντιμετωπίζεται ως ειδική εφαρμογή, το θέμα της βραχυπρόθεσμης πρόβλεψης φορτίων ζυγών με εφαρμογή της συσταδοποίησης των καμπυλών φορτίου. Η πρόβλεψη αναφέρεται στην εξαγωγή της καμπύλης της επόμενης ημέρας ή του φορτίου της επόμενης ώρας. Αναπτύσσονται μοντέλα πρόβλεψης που περιλαμβάνουν τεχνητά νευρωνικά δίκτυα και υβριδικά μοντέλα που συνδυάζουν τα νευρωνικά δίκτυα και τη διαδικασία της συσταδοποίησης των φορτίων. Επιπρόσθετα, γίνεται διερεύνηση της συσταδοποίησης στη διαμόρφωση δυναμικών τιμολογίων της ηλεκτρικής ενέργειας. Η δυναμική τιμολόγηση αποτελεί βασικό άξονα της απόκρισης της ζήτησης. Στη παρούσα διατριβή η εφαρμογή μέτρων απόκρισης της ζήτησης γίνεται από ένα προμηθευτή, με απώτερο στόχο τη μεγιστοποίηση της κερδοφορίας σε περιβάλλον ανταγωνιστικής αγοράς. Οι ενέργειες του προμηθευτή μέσα στην αγορά προσομοιώνονται μέσω ενός μοντέλου που εξομοιώνει την απόκριση της ζήτησης των καταναλωτών στα δυναμικά τιμολόγια, προσδιορίζει το βέλτιστο μηχανισμό κάλυψης του φορτίου και εξετάζει την επίδραση διάφορων παραγόντων στην κερδοφορία.
Απειροσυνδυαστικές μέθοδοι σε θέματα συναρτησιακής ανάλυσης και η ιδιότητα σταθερού σημείου
Authors: Πούλιος Κώστας
Published: August 2021

Η παρούσα διδακτορική διατριβή αποτελείται από δύο μέρη. Στο πρώτο μέρος, το οποίο αντιστοιχεί στα Κεφάλαια 1, 2 και 3 της εργασίας, καλύπτονται θέματα σχετικά με εφαρμογές της Θεωρίας Ramsey στη Συναρτησιακή Ανάλυση. Στο δεύτερο μέρος, που περιλαμβάνει τα Κεφάλαια 4 και 5, κατασκευάζεται μια σημαντική κλάση χώρων Banach και μελετάται η ιδιότητα σταθερού σημείου. Στο υπόλοιπο της εισαγωγής, ακολουθεί μια σύντομη περιγραφή των αποτελεσμάτων που περιέχονται στη διατριβή. […]
Ασθένεια και θεραπεία στα Ιερά του Ασκληπιού
Authors: Παναγιωτίδου Ολυμπία
Published: August 2021

Σκοπός της διατριβής ήταν η εφαρμογή μίας γνωσιακής προσέγγισης στη λατρεία του Ασκληπιού και η ερμηνεία των διαθέσιμων ιστορικών μαρτυριών με βάση σύγχρονες γνωσιακές θεωρίες. Η μελέτη επεχείρησε να ακολουθήσει τους ικέτες του Ασκληπιού από τη στιγμή που συνειδητοποιούσαν ότι ήταν άρρωστοι μέχρι την πιθανή θεραπεία τους στα Ασκληπιεία. Από μία ιστορική προοπτική, εξετάστηκαν τα κύρια χαρακτηριστικά της λατρείας του Ασκληπιού όπως είχαν διαμορφωθεί κατά την ελληνιστική και ρωμαϊκή κυρίως περίοδο. Η λατρεία εντάχθηκε στην ευρύτερη πολιτική, κοινωνική, πολιτισμική και διανοητική συνάφεια αυτής της εποχής, που διαμόρφωσε τα ιδιαίτερα εννοιολογικά, θρησκευτικά και ιατρικά χαρακτηριστικά του Ασκληπιού και των θεραπειών που εφαρμόζονταν στους ναούς του καθώς και τις κύριες αντιλήψεις και τη συλλογιστική των ικετών του. Επιχειρώντας να εξετάσει πώς οι άνθρωποι αντιλαμβάνονταν και κατανοούσαν τις εμπειρίες τους στα ιερά του θεού, η μελέτη προσπάθησε να προχωρήσει βαθύτερα προκειμένου να διερευνήσει εκείνες τις ενδότερες βιολογικές, γνωσιακές και συναισθηματικές διαδικασίες που πιθανόν διήπαν τις πράξεις και τις σκέψεις των ατόμων και θα μπορούσαν να είχαν διαμορφώσει τις θεραπευτικές εμπειρίες τους στα Ασκληπιεία. Ιδιαίτερα, μερικές από τις σημαντικότερες σύγχρονες θεωρίες για το φαινόμενο placebο χρησιμοποιήθηκαν προκειμένου να διερευνηθεί η πιθανότητα οι ικέτες του Ασκληπιού να βίωναν πράγματι μία θεραπευτική εμπειρία στα Ασκληπιεία ως αποτέλεσμα των δικών τους μηχανισμών αυτοΐασης. Με αυτόν τον τρόπο, αυτή η μελέτη αποτελεί μία γνωσιακή ιστοριογραφία στην οποία οι ιστορικές δυναμικές συνυφαίνονται με εκείνες τις βιολογικές, γνωσιακές και ψυχολογικές διαδικασίες που λάμβαναν χώρα στους οργανισμούς των ατόμων και παρήγαγαν ιδιαίτερα ιστορικά πρότυπα και συμπεριφορές.
Υπολογιστική υποστήριξη πολυκριτηρίων αναλύσεων καταλληλότητας περιοχών με τη χρήση γεωγραφικών συστημάτων πληροφοριών
Authors: Δεμεσούκα Ολυμπία
Published: August 2021

Η παρούσα διατριβή ως στόχο έχει την ανάπτυξη πολυκριτήριων μεθόδων λήψης αποφάσεων σεπεριβάλλον Γεωγραφικών Συστημάτων Πληροφοριών οι οποίες θα εγγυώνται τη λήψη ορθολογικώναποφάσεων. Η διατριβή οργανώνεται σε έξι κεφάλαια.Στο Κεφάλαιο 1 παρουσιάζονται οι ορισμοί καθώς και τα πλεονεκτήματα και οι αδυναμίες τωνΓεωγραφικών Συστημάτων Πληροφοριών και των μεθόδων Πολυκριτήριας Ανάλυσης Αποφάσεων.Αναλύονται τα στάδια και οι διαδικασίες λήψης αποφάσεων όπως έχουν εξελιχθεί στην πορεία τωνχρόνων. Παρουσιάζονται οι μέθοδοι Πολυκριτήριας Ανάλυσης των Αποφάσεων και συνέργεια τους μετα Γεωγραφικά Συστήματα Πληροφοριών. Τέλος, παρουσιάζεται το πλαίσιο της χωρικής ΠολυκριτήριαςΑνάλυσης των Αποφάσεων και γίνεται μια επισκόπηση της βιβλιογραφίας σχετικά με την εφαρμογήτων μεθόδων Πολυκριτήριας Ανάλυσης Αποφάσεων σε περιβάλλον Γεωγραφικών ΣυστημάτωνΠληροφοριών.Στο Κ εφάλαιο 2 α ναλύονται ο ι μ έθοδοι U TAII κ αι U TASTAR κ αθώς κ αι η ε φαρμογή τ ους σ επροβλήματα χωρικής φύσεως. Αναπτύσσονται οι S-UTA κ αι S -UTASTAR, ενώ παρουσιάζονται δύοεκπαιδευτικά παραδείγματα σχετικά με τη χωροθέτηση Χώρων Υγειονομικής Ταφής Απορριμμάτωναποσκοπώντας στην κατανόηση των μεθόδων.Στο Κεφάλαιο 3 παρουσιάζεται η μέθοδος MACBETH και ένα εκπαιδευτικό παράδειγμα που αφορά τηνεπιλογή κατάλληλων περιοχών για τη χωροθέτηση Χώρων Υγειονομικής Ταφής Απορριμμάτων.Επίσης αναλύεται το χωρικό πλαίσιο της S- MACBETH.Στο Κεφάλαιο 4 γίνεται μια βιβλιογραφική επισκόπηση των κριτηρίων (αποκλεισμού και απόφασης),των μεθόδων προτυποποίησης, στάθμισης κριτηρίων και κανόνων σύνθεσης των κριτηρίων.Αναλύονται τα κριτήρια καθώς και οι ζώνες αποκλεισμού που έχουν χρησιμοποιηθεί διαχρονικά σεαναλύσεις χωροθέτησης Χώρων Υγειονομικής Ταφής Απορριμμάτων.Στο Κεφάλαιο 5 παρουσιάζεται μια μελέτη περίπτωσης για τη χωροθέτηση Χώρων ΥγειονομικήςΤαφής Απορριμμάτων στην περιοχή της Θράκης. Η αξιολόγηση των υποψήφιων περιοχώνπραγματοποιείται με τις πιο συχνά χρησιμοποιούμενες μεθόδους Πολυκριτήριας Ανάλυσης των Αποφάσεων. Εννιά υπολογιστικά μοντέλα διαμορφώνονται κ αι σ υγκρίνονται, όχι μ όνο ω ς π ρος τ ονκανόνα σύνθεσης των κριτηρίων της ανάλυσης αλλά και τις μεθόδους προτυποποίησης και στάθμισηςτων κριτηρίων που έχουν εφαρμοστεί.Στο Κεφάλαιο 6 περιγράφεται το πρόσθετο το οποίο αναπτύχθηκε σε περιβάλλον ArcGIS για τηνυποστήριξη των μεθόδων Πολυκριτήριας Ανάλυσης Αποφάσεων που παρουσιάστηκαν σταπροηγούμενα κεφάλαια.Στο Παράρτημα Α παρουσιάζονται τα αποτελέσματα που προκύπτουν από την εφαρμογή τωνμεθόδων UTAII και UTASTAR στο πρόβλημα της χωροθέτησης Χώρων Υγειονομικής ΤαφήςΑπορριμμάτων.Στο Παράρτημα Β παρουσιάζονται τα αποτελέσματα που προκύπτουν από το λογισμικό M-MACBETHγια τον υπολογισμό του δείκτη καταλληλότητας περιοχών για τη χωροθέτηση Χώρων ΥγειονομικήςΤαφής Απορριμμάτων σύμφωνα με τη μέθοδο MACBETH.
Διαδερμική θρομβεκτομή μοσχευμάτων αιμοκάθαρσης με χρήση φίλτρων προστασίας
Authors: Κούκουνας Βασίλειος
Published: August 2021

Σκοπός. Η συγκεκριμένη διδακτορική διατριβή είχε ως κύριο στόχο τη διερεύνηση του φαινόμενου της περιφερικής εμβολής κατά τη διενέργεια διαδερμικής ενδαγγειακής θρομβεκτομής μοσχευμάτων αιμοκάθαρσης. Η διερεύνηση πραγματοποιήθηκε με τη χρήση προστατευτικών φίλτρων. Με αυτό τον τρόπο μελετήθηκε σκοπιμότητα χρήσης των συγκεκριμένων φίλτρων προστασίας καθώς και η ασφάλεια που προσφέρουν σε πιθανά εμβολικά επεισόδια. Επίσης εκτιμήθηκε τόσο η άμεση όσο και η μακροχρόνια βατότητα των μοσχευμάτων και θα συνυπολογισθούν τα κλινικά ευρήματα με σκοπό να αναδειχθεί οποιαδήποτε συσχέτιση μεταξύ αυτών, των επεμβατικών παραμέτρων, των ακτινομορφολογικών χαρακτηριστικών, όσο και των ιστοπαθολογικών ευρημάτων.Μέθοδος. Πραγματοποιήθηκε προοπτική μελέτη διάρκειας 18 μηνών στο τμήμα επεμβατικής ακτινολογίας του Πανεπιστημιακού Νοσοκομείου Πατρών, στους ασθενείς που υποβλήθηκαν σε ενδοαγγειακή θρομβεκτομή μοσχευμάτων αιμοκάθαρσης. Όλοι οι ασθενείς με πρόσφατα θρομβωμένο μόσχευμα, αλλά με απόσταση τουλάχιστον 2 εκατοστά από το διχασμό της βραχιονίου αρτηρίας, ώστε να μπορεί να τοποθετηθεί το φίλτρο και να είναι λειτουργικό, εντάχθηκαν στη μελέτη. Μελετήθηκαν τα μακρο- και μικροεμβολικά επεισόδια, όπως αυτά καταγράφηκαν ακτινοσκοπικά και παθολογοανατομικά από τον έλεγχο του υλικού που παγιδεύτηκε στο φίλτρο. Εκτός από τα κλινικά στοιχεία που συλλέχθηκαν, έγινε και ποσοτικοποίηση των παθολογοανατομικών αναλύσεων, βαθμονομώντας από 0+ έως 3+ τα μικροσκοπικά ευρήματα όπως παρουσία στοιχείων ινικής και διαφόρων κυττάρων.Αποτελέσματα. Συνολικά εντάχθηκαν στη μελέτη 42 ασθενείς. Δεν διαπιστώθηκαν ουσιαστικά επιπλοκές κατά τη διάρκεια της επέμβασης. Σχεδόν στους μισούς ασθενείς 47,6 % (20/42) διαπιστώθηκε παγιδευμένο υλικό στο φίλτρο. Το συγκεκριμένο υλικό αποτελούνταν στα περισσότερα περιστατικά κυρίως από συσσωματώματα ινικής και αιμοπεταλίων, ενώ επίσης διαπιστώθηκαν φλεγμονώδη κύτταρα, ερυθρά αιμοσφαίρια, εξωκυττάρια ουσία, κρύσταλλοι χοληστερόλης, αφρώδη κύτταρα, νεκρωτικοί πυρήνες και λείες μυϊκές ίνες σε μικρότερα ποσοστά. Η μέση συνολική επιφάνεια των εμβόλων ήταν 5,04 mm2 (0,05–5,21). Ο μέγιστος άξονας του μεγαλύτερου σωματιδίου ήταν κατά μέσο όρο 1,83 mm (0,29–6,64), ενώ σε ποσοστό 19 % (8/42) διαπιστώθηκαν σωματίδια με μέγιστο άξονα μεγαλύτερο από 1 mm and 12 % (5/42) με μέγιστο άξονα μεγαλύτερο από 3 mm.Με εξαίρεση δυο ασθενών, ένας θάνατος μη σχετιζόμενος με την επέμβαση και ένας απολεσθείς κατά τη διάρκεια της παρακολούθησης, οι υπόλοιποι σαράντα (40) ασθενείς δεν παρουσίασαν συμπτώματα οξείας η χρόνιας ισχαιμίας, κατά τη διάρκεια του ενός έτους κλινικής παρακολούθησης. Συμπεράσματα. Η χρήση των προστατευτικών φίλτρων είναι ασφαλής. Επίσης, η συχνότητα των μικροεμβολικών επεισοδίων ήταν μεγαλύτερη από ότι έχει αναφερθεί σε προηγούμενες μελέτες, ωστόσο, η κλινική σημασία της απελευθέρωσης των σωματιδίων καθώς και της χρήσης των προστατευτικών φίλτρων απομένει να εκτιμηθεί από περαιτέρω μελέτες.
Κλινική σημασία του μεταβολισμού του υαλουρονικού οξέος στην ανάπτυξη και εξέλιξη των ρινικών πολυπόδων
Authors: Πανογεώργου Θεοδώρα
Published: August 2021

Η ρινική πολυποδίαση αποτελεί μια συχνή σχετικά πάθηση στο γενικό πληθυσμό με πολλές υποτροπές που ταλανίζουν τους ασθενείς και περιορίζουν σημαντικά την ποιότητα ζωής του. Η βαθύτερη κατανόηση της παθογένειας της νόσου και των παραγόντων που συντελούν στην εμφάνιση και εξέλιξη της νόσου είναι απαραίτητη ώστε να προχωρήσουμε σε πιο αποτελεσματικές θεραπείες. Στην παρούσα λοιπόν μελέτη ασχοληθήκαμε με το ρόλο του ΥΟ στη διαδικασία της εξέλιξης της ρινικής πολυποδίασης. Συλλέχθηκαν δείγματα ιστού από ΡΠ 50 ασθενών που υποβλήθηκαν σε χειρουργική αντιμετώπιση και χρησιμοποιήθηκαν για ανοσοϊστοχημικές μελέτες σε ότι αφορά στην παρουσία του ΥΟ και στο μεταβολισμό του. Τα αποτελέσματα ανέδειξαν υαλουρονολυτική δράση στα παθολογικά δείγματα και ταυτοποιήθηκαν οι ισομορφές HYAL-1, HYAL-2 και PH-20 για τις οποίες έγινε και έλεγχος γονιδιακής έκφρασης με τη μέθοδο RT-PCR. Έτσι αναδείχθηκε αύξηση της έκφρασης της HYAL-1 και PH-20 στους ΡΠ γεγονός που πιθανόν σχετίζεται με το είδος του πολύποδα (ηωσινοφιλικός ή μη-ηωσινοφιλικός). Επίσης η περαιτέρω έρευνα απέδειξε πως η σύνθεση του ΥΟ γίνεται τοπικά στο σημείο της φλεγμονής κυρίως από την HAS-2 που ως γνωστόν συνθέτει μεγάλου ΜΒ μόρια ΥΟ. Τέλος, ο έλεγχος της μεταγραφικής έκφρασης του υποδοχέα του ΥΟ οδηγεί στο συμπέρασμα ότι στα κύτταρα του ΡΠ κυριαρχούν οι εναλλακτικές ματιζόμενες ισομορφές γεγονός που επιβεβαιώνει ότι τα κύτταρα του ΡΠ επιζητούν καλύτερη αλληλεπίδραση με το ΥΟ.
Η φλεγμονώδης αντίδραση από σύγχρονα βιοαπορροφήσιμα οστικά εμφυτεύματα ως παράγοντας περιορισμού της λοίμωξης στο σημείο οστικής εμφύτευσης
Authors: Σαββίδης Παναγιώτης
Published: August 2021

Τα μεταλλικά υλικά καθιστούν τους ιστούς πιο ευάλωτους στον εποικισμό τους από μικρόβια, επιτρέποντας την προσκόλληση μικροβίων στις επιφάνειές τους. Αυτό γίνεται με το σχηματισμό ενός εξωκυττάριου βιομανδύα πάνω στην επιφάνεια του εμφυτεύματος , ο οποίος δεν επιτρέπει την εισχώρηση και δράση των αντιβιοτικών καθιστώντας έτσι αναγκαία την αφαίρεση των υλικών. Το υλικό των προθέσεων επιδρά πιθανώς σ’ αυτήν την προσκόλληση. Η πειραματική αυτή εργασία στοχεύει ακριβώς στη διερεύνηση της συσχέτισης ανάμεσα στην αναπόφευκτη άσηπτη φλεγμονή και στην ανθεκτικότητα των βιοαπορροφήσιμων εμφυτευμάτων στη μικροβιακή λοίμωξη. Όλα τα βιοαπορροφήσιμα υλικά που χρησιμοποιούνται στη Χειρουργική (γόνατος, ώμου, χεριού σπονδυλικής στήλης, τραυματολογία, γναθοπροσωπική χειρουργική) στηρίζονται στο γλυκολικό και στο λακτικό οξύ και στα πολυμερή αυτών. Το ευρύτερα χρησιμοποιούμενο σήμερα είναι το L-ισομερές του λακτικού οξέος το οποίο παρουσιάζει εξαιρετική βιοσυμβατότητα και αποδομείται αργά. Στο πείραμα χρησιμοποιήθηκαν 127 κουνέλια New Zealand, χωρισμένα σε 8 ομάδες. Χρησιμοποιήθηκε για τις ομάδες 2,4,6,8 στέλεχος Pseudomonas Aeruginosa μεσαίας λοιμογόνου δύναμης που απομονώθηκε από ασθενή με χρόνια οστεομυελίτιδα. Μετά από καλλιέργεια μίας νύχτας ετοιμάσθηκε διάλυμα 2Χ10⁸ CFU προς ενοφθαλμισμό. Από το διάλυμα αυτό ενίεται 0,5ml στη μεσότητα της διάφυσης του μηριαίου οστού σύμφωνα με το μοντέλο Norden και Kennedy.Ομάδα 1: Καμμία παρέμβαση. Ομάδα 2(απλή έγχυση μικροβιακού παράγοντα. Ομάδα 3: Χειρουργική αποκάλυψη του μηριαίου χωρίς παρέμβαση. Ομάδα 4: Χειρουργική αποκάλυψη του μηριαίου+ έγχυση μικροβιακού παράγοντα. Ομάδα5: Τοποθέτηση μεταλλικής πλάκας καταγμάτων φαλάγγων δακτύλων 2 οπών. Ομάδα 6: Τοποθέτηση μεταλλικής πλάκας καταγμάτων φαλάγγων δακτύλων 2 οπών, έγχυση μικροβιακού παράγοντα και σύγκλειση του τραύματος. Ομάδα 7: Τοποθέτηση βιοαπορροφήσιμης πλάκας καταγμάτων φαλάγγων δακτύλων 2 οπών και σύγκλειση του τραύματος. Ομάδα 8: Τοποθέτηση βιοαπορροφήσιμης πλάκας καταγμάτων φαλάγγων δακτύλων 2 οπών, έγχυση μικροβιακού παράγοντα και σύγκλειση του τραύματος. Τα κριτήρια που ετέθησαν για την ανάπτυξη λοίμωξης ήταν η κλινική εικόνα , η αύξηση της ΤΚΕ και CRP και τα ιστολογικά ευρήματα. Από την εφαρμογή της ακριβούς δοκιμασίας Fisher προκύπτει ότι δεν υπάρχει στατιστικά σημαντική διαφορά στα αποτελέσματα (p>0,05) ανάμεσα στις ομάδες 5 (μεταλλικά υλικά) και της ομάδος 7(βιοαπορροφήσιμα υλικά) στα αποτελέσματα εμφάνισης λοίμωξης. Η εφαρμογή της δοκιμασίας Χ-τετράγωνο διορθωμένη κατά Yates έδειξε ότι τα ποσοστά λοίμωξης στις δυο ομάδες 6(μεταλλικά υλικά + μικρόβιο) και 8(βιοαπορροφήσιμα υλικά + μικρόβιο) επίσης δε διαφέρουν σημαντικά (p=0.333). Η οστεοσύνθεση με βιοαπορροφήσιμα εμφυτεύματα φαίνεται ότι είναι ανθεκτικότερη στη λοίμωξη από ψευδομονάδα στα δείγματα μας. Ωστόσο η ανάπτυξη άσηπτης φλεγμονώδους αντίδρασης αρκετά συχνή. Η ευρεία χρήση των βιοαπορροφησίμων στην Ορθοπαιδική Χειρουργική ως υλικά οστεοσύνθεσης ακόμη δεν μπορεί να υποστηριχθεί.
Τα μεταφραστικά δάνεια της νέας Ελληνικής
Authors: Ζαφείρη Σταυρούλα
Published: August 2021

Στη διατριβή επιχειρείται η συστηματική εξέταση των μεταφραστικών δανείων σε διαγλωσσικό επίπεδο και με έμφαση στη Νέα Ελληνική γλώσσα. Ο μεταφραστικός δανεισμός εκλαμβάνεται ως δανεισμός της σχέσης μεταξύ περιεχομένου και μορφής της ξένης λεξικής μονάδας-προτύπου, που αφορά την αναπαραγωγή αυτόνομων λεξικών ενοτήτων και όχι ελεύθερων λεξικών ακολουθιών ή «ευρηματικών» λεξιπλασιών. Τα μεταφραστικά δάνεια προσεγγίζονται ως πρωτότυπες, καταρχήν, σημασιολογικές και, κατ’ επέκταση, λεξικές συνδέσεις. Ως σημασιολογικές μονάδες, αναπαράγουν γενικές (επιστημονικές/τεχνικές), ειδικές ή/και μεταφορικές έννοιες. Ως συνταγματικές δομές, αποτελούν πολυμορφηματικές μονάδες, μονολεκτικές ή πολυλεκτικές, οι οποίες προκύπτουν από τη μορφηματική ανάλυση και υποκατάσταση ξένων πολυμορφηματικών μονάδων από «αυτόχθονα» μορφήματα. Ως προς τη μεταφραστική ισοδυναμία, κινούνται σε μια κλίμακα που ξεκινά από πιστές και καταλήγει σε ελεύθερες αποδόσεις με ενδιάμεσες διαβαθμίσεις.Προτείνεται μια πρωτότυπη ταξινόμηση και κατηγοριοποίηση των μεταφραστικών δανείων της Νέας Ελληνικής με βάση μορφολογικά και σημασιολογικά κριτήρια. Η τυπολογία που αναπτύσσεται λαμβάνει υπόψη της παραμέτρους όπως οι γλώσσες-πηγές, καθώς και τα γνωστικά και υφολογικά πεδία των μεταφραστικών δανείων. Διαπιστώνεται ότι τα μεταφραστικά δάνεια της Νεοελληνικής παρουσιάζουν σημασιολογική ποικιλία. Ιδιαίτερα πολυάριθμα είναι όσα ανήκουν στο ειδικό λεξιλόγιο, πολλά από τα οποία εισέρχονται και στο καθημερινό με επέκταση της σημασίας, η οποία συχνά επικρατεί έναντι της κυριολεκτικής. Μορφοσυντακτικά, ξεκινούν από μονολεκτικούς, σύνθετους ή παράγωγους, σχηματισμούς, εκτείνονται σε πολυλεκτικά σύνθετα και σταθερές λεξιλογικές συνάψεις και καταλήγουν σε παγιωμένες εκφράσεις, ακόμα και με τη μορφή προτασιακής δομής.Ως ερευνητική εφαρμογή, επιχειρείται η αναλυτική παρουσίαση των μεταφραστικών δανείων και διεθνισμών που συνθέτουν τις παραδειγματικές τάξεις δύο ελληνογενών διεθνομορφημάτων, του ψυχο– και του –φοβία και η συστηματική ετυμολογική και λεξικολογική μελέτη επιλεγμένων μεταφραστικών δανείων της μορφής πολυλεκτικού συνθέτου.
Σχεδίαση προσαρμοστικών και δυναμικά αναδιατάξιμων αρχιτεκτονικών αντιστρόφου μετασχηματισμού συνημιτόνου 8X8 2-D IDCT, για χαμηλή κατανάλωση ισχύος
Authors: Τζιόρτζιος Θωμάς
Published: August 2021

Αντικείμενο της παρούσας διατριβής είναι η μελέτη και ανάπτυξη αρχιτεκτονικών Αντιστρόφου Διακριτού Μετασχηματισμού Συνημιτόνου (Inverse Discrete Cosine Transform, 8×8 2-D IDCT). Κύριος σκοπός της έρευνας είναι η μελέτη και ανάπτυξη αρχιτεκτονικών για χαμηλή κατανάλωση ισχύος.Συνολικά παρουσιάζονται 11 αρχιτεκτονικές υπολογισμού του IDCT και μία αρχιτεκτονική υπολογισμού του ευθέως μετασχηματισμού (DCT).Οι 8 από τις αρχιτεκτονικές έχουν ως βάση τους έναν ή περισσότερους Συστολικούς Πίνακες Επεξεργαστών. Μάλιστα, οι 2 από τις αρχιτεκτονικές IDCT και η μία αρχιτεκτονική του ευθέως μετασχηματισμού DCT χρησιμοποιούν ασύγχρονα θεμελιώδη υπολογιστικά στοιχεία. Οι υπόλοιπες 5 λύσεις έχουν ως βάση τους τα σύγχρονα θεμελιώδη Υπολογιστικά Στοιχεία. Σε κάθε περίπτωση, η συμμετρία που ενυπάρχει στον πυρήνα του μετασχηματισμού αξιοποιείται, προκειμένου να ελαττωθεί η απαιτούμενη επιφάνεια κυκλώματος, οι απαιτούμενες αριθμητικές πράξεις και να αυξηθεί η ταχύτητα των υπολογισμών. Προκύπτει πως η εκμετάλλευση της συμμετρίας έχει ως αποτέλεσμα την μείωση της κατανάλωσης ενέργειας που απαιτείται για την επεξεργασία συγκεκριμένου όγκου δεδομένων.Οι 3 από τις αρχιτεκτονικές 8×8 2-D IDCT βασίζονται στον αλγόριθμο των Arai-Agui-Nakajima. Στη μία από αυτές η ρυθμαπόδοση αυξάνεται μέσω της τεχνικής της διοχέτευσης. Η κατανάλωση ισχύος μειώνεται μέσω της σταδιακής απενεργοποίησης τμημάτων του κυ-κλώματος, βάσει του πλήθους των μηδενικών τιμών του σήματος εισόδου. Οι δύο υπόλοιπες αρχιτεκτονικές χρησιμοποιούν την Αλγεβρικά Ακέραιη Κωδικοποίηση προκειμένου να αποφευχθούν οι πολλαπλασιασμοί στον πυρήνα του μετασχηματισμού.Η «ενδέκατη» αρχιτεκτονική 8×8 2-D IDCT βασίζεται στη μεγάλη πιθανότητα ύπαρξης μηδενικών συντελεστών DCT και αξιοποιεί τη συμμετρία που ενυπάρχει στις μήτρες βάσης του μετασχηματισμού. Ο χρόνος ανακατασκευής είναι μεταβλητός κι εξαρτάται από το πλήθος των μη μηδενικών συντελεστών. Η συγκεκριμένη αρχιτεκτονική έχει το μικρότερο πλήθος πολλαπλασιασμών ανά μη μηδενικό συντελεστή που έχει αναφερθεί στη βιβλιογραφία.Όσον αφορά στην κατανάλωση ισχύος, παρουσιάζεται ένας αλγόριθμος για την κατα-μέτρηση των ενεργοβόρων εναλλαγών κατάστασης στους κόμβους των κυκλωμάτων CMOS. Με βάση τον αλγόριθμο αυτό, μελετάται η κατανομή της δυναμικής κατανάλωσης ισχύος για δύο διαφορετικές αρχιτεκτονικές υπολογισμού του IDCT (Lee και Chen) και για δύο συστή-ματα αριθμητικής αναπαράστασης (συμπλήρωμα του 2 και πρόσημο-μέτρο). Τα αποτελέ-σματα παρουσιάζονται σε διάφορα επίπεδα παρατήρησης ξεκινώντας από το επίπεδο του συνολικού συστήματος και καταλήγοντας μέχρι και το επίπεδο RTL (Register Transfer Le-vel), που στη συγκεκριμένη διατριβή αντιστοιχεί στον πλήρη αθροιστή. Τέλος, έχοντας ως σκοπό την εξοικονόμηση ισχύος, προτείνεται μια αρχιτεκτονική όπου στους πολλαπλασια-στές οι τελεστέοι αναπαρίστανται στη μορφή πρόσημο-μέτρο, ενώ στους αθροιστές κι αφαι-ρέτες οι τελεστέοι είναι στη μορφή του συμπληρώματος του 2.
Η φυσιολογία κατά τους βυζαντινούς χρόνους (330-1453 μ.Χ.)
Authors: Παντελεάκος Γεώργιος
Published: August 2021

Η Βυζαντινή περίοδος υπήρξε ένα ιδιαίτερο τμήμα στην Ιστορία της Ελληνικής Ιατρικής, το οποίο και εμφανίζει ξεχωριστό ενδιαφέρον, κυρίως διότι μέχρι σήμερα ελάχιστα έχει μελετηθεί. Μέσω αυτής επιτεύχθηκε η διάσωση της ανεκτίμητης κληρονομιάς των αρχαίων ελληνικών ιατρικών κειμένων (Ιπποκρατική και Γαληνική κληρονομιά) ενώ παράλληλα εφαρμόστηκαν νέες επιστημονικές μέθοδοι και πρωτότυπες ιατρικές πρακτικές.Στην παρούσα διδακτορική διατριβή, πραγματοποιήθηκε η μελέτη και επεξεργασία των συγγραμμάτων σημαντικών εκπροσώπων της Βυζαντινής Ιατρικής, όπως για παράδειγμα ο Ορειβάσιος ο Περγαμηνός (4ος αι. μ.Χ.), ο Αλέξανδρος Τραλλιανός (6ος αι. μ.Χ.), ο Αέτιος Αμιδηνός (6ος αι. μ.Χ.), ο Παύλος Αιγινήτης (7ος αι. μ.Χ.) κ.α., στα έργα των οποίων περιέχονται σημαντικά στοιχεία Ιατρικής Φυσιολογίας. Πέραν όμως αυτών, υπήρξαν και κάποιοι άλλοι Βυζαντινοί συγγραφείς, λιγότερο γνωστοί, οι οποίοι έγραψαν εξολοκλήρου έργα που ασχολούνται με την ανατομική κατασκευή και την φυσιολογία του ανθρώπινου οργανισμού. Χαρακτηριστικό παράδειγμα αποτελεί ο Νεμέσιος Εμέσης (4ος αι. μ.Χ.), το έργο του οποίου με τίτλο «Περί της του ανθρώπου κατασκευής» αποτελεί το πρώτο ολοκληρωμένο παράδειγμα της Χριστιανικής Ανθρωπολογίας, επηρεάζοντας μεταγενέστερους Βυζαντινούς συγγραφείς όπως για παράδειγμα τον Μελέτιο Ιατροσοφιστή (8ος αι. μ.Χ.), τον Θεόφιλο Πρωτοσπαθάριο (7ος αι. μ.Χ.), τον Λέοντα τον Ιατροσοφιστή (9ος αι. μ.Χ.), οι οποίοι συνέγραψαν έργα Ιατρικής Φυσιολογίας με τον ίδιο ή παρεμφερή τίτλο. Παρατίθενται επίσης τα στοιχεία που μαρτυρούν την έντονη επιρροή που δέχθηκαν οι Βυζαντινοί συγγραφείς από την Ιπποκρατική και την Γαληνική χυμοπαθολογία, τις απόψεις τους για την λειτουργία του εγκεφάλου, της καρδιάς και του ήπατος αλλά και τη συμβολή των τριών αυτών ζωτικών οργάνων στην διατήρηση της ανθρώπινης ζωής. Επιπλέον οι απόψεις των Βυζαντινών συγγραφέων γύρω από το ζήτημα της εκτέλεσης ανατομικών ερευνών για την κατανόηση της ανατομικοφυσιολογικής κατασκευής του ανθρωπίνου σώματος, φανερώνει την «ανεκτικότητα» της Βυζαντινής επιστήμης στην εκτέλεση ανατομικών ερευνών, γεγονός που ενισχύει την επιχειρηματολογία μας, ότι το Βυζάντιο επέδειξε «πρωτοτυπία» σε ορισμένα θέματα που αφορούν την Ιατρική. Τέλος γίνεται αναφορά στον χριστιανικό χαρακτήρα που εξέλαβε η Βυζαντινή ιατρική και τον φιλανθρωπικό της χαρακτήρα, με την ίδρυση των πρώτων Νοσοκομείων. Τονίζεται το γεγονός ότι διέσωσε τα επιτεύγματα της αρχαίας Ελληνικής ιατρικής γνώσης, και μεταλαμπάδευσε την κλασική μας παράδοση, μέσω των αραβικών μεταφράσεων, στην Μεσαιωνική Δύση.
Καινοτόμες υπηρεσίες υποστήριξης συνεργασίας και ομαδικής λήψης αποφάσεων σε περιβάλλοντα υπερφόρτωσης πληροφοριών και γνωστικής πολυπλοκότητας
Authors: Χριστοδούλου Σπυρίδων
Published: August 2021

Η παρούσα διδακτορική διατριβή αφορά στην ανάπτυξη καινοτόμων υπηρεσιών υποστήριξης της συνεργασίας και της λήψης αποφάσεων σε περιβάλλοντα που χαρακτηρίζονται από υπερφόρτωση πληροφοριών και γνωστική πολυπλοκότητα. Η εμπεριστατωμένη μελέτη της λειτουργικότητας των σύγχρονων εργαλείων Web 2.0 (με έμφαση στα αντίμετρα που υιοθετούνται στην προσπάθεια αποτελεσματικής διαχείρισης της γνωστικής πολυπλοκότητας και της υπερφόρτωσης πληροφοριών) οδήγησε στη δημιουργία ενός οδικού χάρτη που συνέβαλε αποφασιστικά στο σχεδιασμό και την υλοποίηση των κατάλληλων υπηρεσιών υποστήριξης της συνεργασίας και της λήψης αποφάσεων σε περιβάλλοντα που χαρακτηρίζονται από μεγάλους όγκους ετερογενών δεδομένων και μεγάλο αριθμό από εμπλεκόμενους χρήστες. Σε πρακτικό επίπεδο, η προτεινόμενη προσέγγιση αποτελεί έναν αποδοτικό συνδυασμό του μοντέλου του Web 2.0 (το οποίο χαρακτηρίζεται από ευέλικτους κανόνες που στοχεύουν στην ευχρηστία και την κατανόηση από τον άνθρωπο) και του κλασικού μοντέλου πολυκριτηριακής λήψης αποφάσεων (το οποίο βασίζεται σε άκαμπτους κανόνες, κατανοήσιμους από τη μηχανή). Προς αυτή την κατεύθυνση, σχεδιάστηκε και υλοποιήθηκε ένα σύνολο διαφορετικών απεικονίσεων του χώρου συνεργασίας όπου η αυστηρότητα της αναπαράστασης (formality) και το επίπεδο δόμησης της γνώσης κατά τη διάρκεια της συνεργασίας είναι ευπροσάρμοστα και μπορούν να τροποποιηθούν με κατάλληλο τρόπο για να καλύψουν τις μεταβαλλόμενες ανάγκες μιας δυναμικής συνεργασίας. Επιπλέον, σχεδιάστηκε και υλοποιήθηκε ένα καινοτόμο σύστημα παροχής συστάσεων, το οποίο αξιοποιεί αλγορίθμους παροχής συστάσεων με βάση το περιεχόμενο και αλγορίθμους παροχής συνεργατικών συστάσεων προκειμένου να παρέχει συστάσεις σε περιβάλλοντα επιχειρηματολογικής συνεργασίας. Ο προτεινόμενος υβριδικός αλγόριθμος ενσωματώθηκε στην προτεινόμενη πλατφόρμα συνεργασίας και βασίζεται στο περιεχόμενο της συνεργασίας και στη δομή των σχετικών γράφων επιχειρηματολογίας. Οι υπηρεσίες που αναπτύχθηκαν στα πλαίσια της διατριβής αξιολογήθηκαν εκτενώς σε πραγματικά περιβάλλοντα συνεργασίας και λήψης αποφάσεων. Η διαδικασία της αξιολόγησης κατέδειξε ιδιαίτερα ενθαρυντικά αποτελέσματα όσον αφορά την ευχρηστία και χρησιμότητα της προτεινόμενης λύσης σε διαφορετικούς οργανισμούς και περιβάλλοντα συνεργασίας.
Μικροί πόλεμοι σε μεγάλες πόλεις
Authors: Φιλιππίδης Χρήστος
Published: August 2021

Η διατριβή διερευνά τους τρόπους με τους οποίους το αστικό περιβάλλον προβληματοποιείται από το στρατιωτικό κλάδο. Δεν εστιάζει απλώς σε συγκεκριμένες στρατιωτικές επιχειρήσεις που έχουν διεξαχθεί σε πόλεις, αλλά αναδεικνύει τη θεωρητική επεξεργασία και τα εννοιολογικά εργαλεία που βρίσκονται πίσω από τις όποιες εφαρμογές. Εξετάζει, με άλλα λόγια, τους όρους με τους οποίους οι ένοπλες δυνάμεις αντιλαμβάνονται το αστικό περιβάλλον πολύ πριν επιχειρήσουν μέσα σε αυτό, παρέχοντας ένα ερμηνευτικό πλαίσιο για να κατανοήσουμε το πώς ο στρατιωτικός κλάδος εμπλέκεται ευρύτερα στην ίδια την παραγωγή της αστικής εμπειρίας. Οι ένοπλες συγκρούσεις, από το Β' Παγκόσμιο Πόλεμο και έπειτα, έχουν οριστικά ασυμμετροποιηθεί και η ασυμμετροποίηση του πολέμου διατηρεί, σύμφωνα με τους μιλιταριστικούς κύκλους, μια ειδική σχέση με το αστικό περιβάλλον. Στο φως της ραγδαίας παγκόσμιας αστικοποίησης, οι στρατιωτικές μηχανές διερευνούν το πώς παράγονται οι ανορθόδοξες προκλήσεις, πώς αλληλεπιδρούν με το υλικό και πληθυσμιακό τους περιβάλλον και πώς επιδρά πάνω τους η εκάστοτε επιχείρηση. Οι πόλεις νοούνται, πλέον, ως πεδία στρατιωτικών επιχειρήσεων και οι θεωρητικοί της καταστροφής και του πολέμου εστιάζουν στην πολυπλοκότητά τους, προτείνοντας τρόπους διαχείρισης όχι μόνο των πιθανών απειλών και προκλήσεων αλλά και του ίδιου του περιβάλλοντος μέσα στο οποίο αυτές εμφανίζονται. Η πόλη μετατρέπεται, έτσι, εξ ολοκλήρου σε ένα αντικείμενο έρευνας του στρατιωτικού κλάδου. Σε τέτοιο βαθμό, που θα μπορούσε κανείς να υποστηρίξει πως ένα μεγάλο μέρος από την παραγωγή των σύγχρονων αστικών φαινομένων σχεδιάζεται πρώτα στους πάγκους των στρατιωτικών εργαστηρίων.
Διεργασίες διαχωρισμού με μεμβράνες και διαυγαστικές ουσίες για την απομάκρυνση φυτοπροστατευτικών προϊόντων από οίνους
Authors: Ανάγνος Ευστάθιος
Published: August 2021

Αντικείμενο της διδακτορικής διατριβής αποτελεί η μελέτη της απομάκρυνσης των φυτοπροστατευτικών προϊόντων με την εφαρμογή διαύγασης ή διήθησης δύο ελληνικών οίνων (λευκό Σαββατιανό και ερυθρό Αγιωργίτικο). Κάθε οίνος εμβολιάστηκε με μίγματα 23, 9 και 5 φπ αλλά και με απλά διαλύματα φπ. Χρησιμοποιήθηκαν 23 φυτοφάρμακα, που ανήκουν σε 11 ομάδες φπ, με διαφορά στη χημική δομή, στις ιδιότητες και στα μοριακά βάρη. Οι τιμές του log Kow κυμαίνονται από 2,7 έως 6,3, της υδατοδιαλυτότητας από 0,0002 έως 142 mg/L και τα ΜΒ από 172 έως 505.Η εφαρμογή της διαύγασης περιλαμβάνει την εξέταση της αποτελεσματικότητας, στην απομάκρυνση φυτοφαρμάκων, επτά κατάλληλων διαυγαστικών μέσων (ενεργός άνθρακας, μπεντονίτης, πολυβινυλπολυπυρρολιδόνη-PVPP, ζελατίνη, ιχθυόκολλα, αλβουμίνη αυγού και καζεΐνη) σε δύο περιεκτικότητες (χαμηλή προτεινόμενη κατά την οινολογική πρακτική και υψηλή επιτρεπόμενη για τους οίνους). Για τα διαυγαστικά μέσα πραγματοποιήθηκε κοκκομετρική ανάλυση, με υπολογισμό της ειδικής επιφάνειάς τους (μέθοδος Rosin-Rammler). Η εφαρμογή της διήθησης περιλαμβάνει την εξέταση της αποτελεσματικότητας, στην απομάκρυνση φυτοφαρμάκων, έξι κατάλληλων μεμβρανών μικροδιήθησης (οξική κυτταρίνη, νιτρική κυτταρίνη, αναγεννημένη κυτταρίνη, πολυαιθεροσουλφόνη, πολυαμίδιο και νάιλον). Η ανάλυση των υπολειμμάτων των φπ γίνεται με συνδυασμό της εκχύλισης στερεάς φάσης (SPE) με αέρια χρωματογραφία (GC-ECD). Η SPE περιλαμβάνει χρήση φυσιγγίων αντίστροφης φάσης, που περιείχαν C-18 (EC).Η επεξεργασία και εμβάθυνση των πειραματικών αποτελεσμάτων διαύγασης και διήθησης στους δύο οίνους (λευκό και ερυθρό) αφορά στα ακόλουθα θέματα. Τον υπολογισμό της επιλεκτικότητας των διαυγαστικών μέσων και των μεμβρανών στην απομάκρυνση φπ από τους οίνους. Τον υπολογισμό της αποτελεσματικότητας των διαυγαστικών μέσων και των μεμβρανών στη συνολική απομάκρυνση φπ, ομάδων φπ και μεμονωμένων φπ εκφρασμένης σε διάφορες μονάδες. Την αξιολόγηση των διαυγαστικών μέσων και των μεμβρανών με βάση την αποτελεσματικότητα και επιλεκτικότητα απομάκρυνσης φυτοφαρμάκων με τη σύγκριση και κατάταξη των διαυγαστικών μέσων και των μεμβρανών στους δύο οίνους. Την επίδραση της υδροφοβικότητας των φπ στην αποτελεσματικότητα των διαυγαστικών μέσων και των μεμβρανών για την απομάκρυνση φυτοφαρμάκων από τους δύο οίνους στα μίγματα και στα απλά διαλύματα. Την εκτίμηση της ανταγωνιστικότητας και της συνεργετικότητας των φπ στα μίγματα, με δείκτες (π.χ. δείκτης ανταγωνιστικότητας μεταξύ των φπ στα μίγματα), για κάθε διαυγαστικό μέσο και μεμβράνη στους δύο οίνους. Την πιθανολόγηση των αλληλεπιδράσεων μεταξύ των φυτοφαρμάκων και των μέσων απομάκρυνσης, που αναπτύσσονται στη διεπιφάνειά τους, στο πολύπλοκο υδατικό σύστημα του όξινου οίνου.
Ο ρόλος της ίνωσης στην εμφάνιση κολπικής μαρμαρυγής σε καρδιοχειρουργικούς ασθενείς
Authors: Ρουσσάκης Αντώνιος
Published: August 2021

Εισαγωγή-ΣκοπόςΗ κολπική μαρμαρυγή (ΚΜ) είναι η συνηθέστερη υπερκοιλιακή αρρυθμία πουπαρατηρείται στην κλινική πράξη. Μέχρι σήμερα έχει διευκρινιστεί ότι η κολπικήμαρμαρυγή έχει ένα πολύπλοκο ηλεκτρικό υπόβαθρο το οποίο παίζει ένανσημαντικότατο, αλλά όχι και τον αποκλειστικό, ρόλο στην εμφάνισή της. ∆ομικέςαλλαγές του μυοκαρδιακού ιστού, όπως η ίνωση, έχουν προταθεί ότι συμμετέχουνστην παθογένεση και διατήρηση της κολπικής μαρμαρυγής. Μία ενζυμική ομάδα πουσυμβάλλει στην αναδόμηση του μυοκαρδίου είναι οι μεταλλοπρωτεϊνάσες (MMPs)και οι αναστολείς αυτών (TIMPs). Εμείς μελετήσαμε τη σχέση της ΚΜ με ένα αριθμόμεταλλοπρωτεϊνασών και του αναστολέα 4 με σκόπο τη διερεύνηση της συμμετοχήςαυτών στην διαδικασία εμφάνισης της ΚΜ.ΜέθοδοςΟι μεταλλοπρωτεϊνάσες 2, 9, 14 και ο ιστικός αναστολέας τωνμεταλλοπρωτεϊνασών 4 μετρήθηκαν σε δείγμα μυοκαρδίου δεξιού κόλπου και οιμεταλλοπρωτεϊνάσες 2, 8, 9 μετρήθηκαν σε δείγμα περιφερικού αίματος σε 82ασθενείς που υπεβλήθησαν σε καρδιοχειρουργική επέμβαση. Απ’ αυτούς 58 είχανπροεγχειρητικά φλεβοκομβικό ρυθμό ενώ 24 είχαν ιστορικό κολπικής μαρμαρυγής.Αποτελέσματα Οι ασθενείς με ΚΜ βρέθηκαν να στατιστικά σημαντικά υψηλότερα επίπεδαMMP-9/TIMP-4 (p=0.013) και χαμηλότερα επίπεδα TIMP-4 (p=0.004) στα δείγματατου δεξιού κόλπου και υψηλότερα επίπεδα MMP-8 και 9 στα δείγματα περιφερικούαίματος. Επιπλέον διαπιστώθηκε ότι χαμηλές τιμές TIMP-4 και στο μυοκάρδιο και υψηλές τιμές MMP-8 και 9 στον ορό αποτελούν ανεξάρτητους προγνωστικούςπαράγοντες εμφάνισης ΚΜ (OR=7.96, 95%Cl: 2.32-27.25, p:0.001, OR=5.62,95%Cl: 1.48-21.41, p:0.011, OR=4.60, 95%Cl: 1.26-16.85, p:0.020, αντίστοιχα).Συμπέρασμα Βρέθηκε ότι τα χαμηλά επίπεδα του αναστολέα των μεταλλοπρωτεϊνάσων 4(TIMP-4) στον μυοκαρδιακό ιστό του δεξιού κόλπου σχετίζονται με την ύπαρξηκολπικής μαρμαρυγής στους ασθενείς. Η διαπίστωση αυτή είναι μια ένδειξη ότι οTIMP-4 πιθανώς αποτελεί μέλος του παθοφυσιολογικού μηχανισμού της εμφάνισηςκολπικής μαρμαρυγής μέσω συμμετοχής στη ρύθμιση της ανάπτυξης ίνωσης στονμυοκαρδιακό ιστό. Ο αναστολέας των μεταλλοπρωτεϊνάσων 4 (TIMP-4) στο μυοκάρδιο και οιμεταλλοπρωτεϊνάσες 8 και 9 (MMP-8, MMP-9) στον ορό περιφερικού αίματοςαποτελούν δείκτες με σημαντικές δυνατότητες πρόβλεψης της εμφάνισης κολπικήςμαρμαρυγής.
Η γεωγραφική κατανομή της λεϊσμανίασης στην Ελλάδα
Authors: Νταής Παντελής
Published: August 2021

Σκοπός της παρούσας διατριβής ήταν η μελέτη της λεϊσμανίασης στηνΕλλάδα, στον άνθρωπο και στο σκύλο: η γεωγραφική κατανομή της νόσου,των ειδών και ζυμοδεμάτων του παράσιτου και της αντοχής τους σταφάρμακα, όπως και της γεωγραφικής διασποράς των διαβιβαστών ξενιστώντου παράσιτου.Η λεϊσμανίαση είναι μια παρασιτική νόσος η οποία ενδημεί σε τροπικές καιυποτροπικές περιοχές όπως και σε χώρες της Νοτίου Ευρώπης (συμπεριλαμβανόμενηςκαι της χώρας μας). Αποτελεί τη δεύτερη ασθένεια πρωτοζωικής προέλευσηςπαγκοσμίως, με ευρεία γεωγραφική εξάπλωση. Μέχρι πρότινος κατατασσόταν στις πλέον«παραμελημένες» νόσους. Η ασθένεια προκαλείται από ενδοκυτταρικό πρωτόζωοLeishmania infantum και παρουσιάζει ένα μεγάλο εύρος κλινικών εκδηλώσεων, ανάλογαμε το είδος του πρωτόζωου και την ανοσιακή κατάσταση του ξενιστή. Χαρακτηρίζεται απόμια ποικιλία κλινικών συνδρόμων (σπλαχνική, δερματική και βλεννογονοδερματική μορφή),με σοβαρότερο τη σπλαχνική λεϊσμανίαση (ΣΛ, Visceral leishmaniasis).Η έρευνα σχεδιάστηκε και πραγματοποιήθηκε έτσι ώστε να εντοπιστούν οι περιοχέςμε τα υψηλότερα ποσοστά οροθετικότητας στα σκυλιά, δηλαδή οι περιοχές με τονμεγαλύτερο κίνδυνο για τη μετάδοση της λεϊσμανίασης στον άνθρωπο με: α) τη δημιουργίαδικτύου γιατρών και κτηνιάτρων στη χώρα, β) την αποστολή ερωτηματολογίων για τη μελέτη της Λεϊσμανίασης σε κτηνίατρους του ιδιωτικού και δημόσιού τομέα (840ερωτηματολόγια), γ) την επιδημιολογική μελέτη στα σκυλιά, με την εξέταση 8316δειγμάτων τα οποία αφορούσαν σε 5772 ζώα από τις 13 περιφέρειες της χώρας (σχεδόναπό όλους τους νομούς της χώρας) και την χαρτογράφηση των αποτελεσμάτων με τοσύστημα GIS, δ) την επεξεργασία των αποτελεσμάτων από την επιδημιολογική μελέτη στασκυλιά και τη συσχέτιση τους με τα αποτελέσματα από τις απαντήσεις των κτηνιάτρων σταερωτηματολόγια, ε) την μελέτη της νόσου στον ανθρώπινο πληθυσμό με την εργαστηριακήεξέταση δειγμάτων ασθενών από την Κρήτη και άλλες περιοχές της χώρας (153 ασθενείς)(και αξιοποίηση στοιχείων από το Κέντρο Ελέγχου και Πρόληψης Νοσημάτων(ΚΕΕΛΠΝΟ), ζ) την απομόνωση, καλλιέργεια και τυποποίηση του πρωτόζωου παράσιτουLeishmania από σκυλιά και ασθενείς, η) την καταγραφή των ειδών/στελεχών τουπαράσιτου που απαντώνται σε σκυλιά και ανθρώπους στην Ελλάδα και τη σύγκρισή τουςμε στελέχη που απαντώνται στη Μεσόγειο, θ) τη δημιουργία τράπεζας στελεχών τουπαράσιτου και ι) τη μελέτης της αντοχής των στελεχών Leishmania που απομονώθηκανστα αντιλεϊσμανιακά φάρμακα με τη χρήση της κυτταρομετρίας ροής (Flow Cytometry) καιτη χαρτογράφηση των αποτελεσμάτων με το σύστημα GIS.
Φαρμακογενετική ανάλυση ασθενών με ορθοκολικό καρκίνο και συσχέτιση με ανταπόκριση στους χημειοθεραπευτικούς συνδυασμούς με ιρινοτεκάνη
Authors: Ισαακίδου Αθηνά
Published: August 2021

Στην πρώτη ομάδα της μελέτης έχει πραγματοποιήθεί συλλογή δειγμάτων αίματος από 58 ασθενείς με μεταστατικό ορθοκολικό καρκίνο που είχαν λάβει χημειοθεραπευτικούς συνδιασμούς φθοριοπυριμιδών με ιρινοτεκάνη με Bevasizumab. O γονότυπoς τους αναλύθηκε με επιτυχία για τους πολυμορφισμούς rs3130 και rs2286455 του γονιδίου CD133.Καταλήξαμε πως οι πολυμορφισμοί που αξιολογήθηκαν δεν συσχετίζονταν σημαντικά με την ανταπόκριση στα θεραπευτικά σχήματα και με το προφίλ τοξικότητας. Ωστόσο, με βάση τα στοιχεία μας, η συσχέτιση μεταξύ της ύπαρξης του γονοτύπου CC στον πολυμορφισμό rs3130 με την εμφάνιση χαμηλότερης τοξικότητας στους συνδυασμούς της μπεβασιζουμάμπης έφθασε σχεδόν στο επίπεδο της στατιστικής σημαντικότητας (p = 0.0017). Το πιο σημαντικό, αποδείξαμε ότι οι ασθενείς με CC γονότυπο παρουσίασαν σημαντικά χαμηλότερη συνολική επιβίωση στα σχήματα της μπεβασιζουμάμπης (p = 0.08), παρά τη σχετικά χαμηλή τοξικότητα που παρουσίαζαν υποδηλώνοντας ότι η επιβίωση αυτών δεν μπορεί να αποδοθεί στην αυξημένη τοξικότητα και πιθανότατα να αντιπροσωπεύει το αποτέλεσμα της θεραπευτικής αγωγής.Στη δεύτερη ομάδα μελέτης έχει πραγματοποιήθεί συλλογή δειγμάτων αίματος από 94 ασθενείς με μεταστατικό ορθοκολικό καρκίνο που είχαν λάβει χημειοθεραπευτικούς συνδιασμούς φθοριοπυριμιδών με ιρινοτεκάνη με ή χωρίς προσθήκη μονοκλωνικού αντισώματος Panitumumab ή Bevasizumab.Προς αυτήτην κατεύθυνση, επιλέγησαν οι DPD IVS14 + 1G > A (rs3918290) και UGT1A1 * 28 (rs8175347) πολυμορφισμοί οι οποίοι φαίνεται να ασκούν επίδραση στη φαρμακοδυναμική των προαναφερθέντων φαρμάκων.Στο παρόν πόνημα δεν σημειώθηκε στατιστικά σημαντική διαφορά ούτε στο βαθμό της ανταπόκρισης ούτε στην τοξικότητα που παρατηρήθηκε στους εξετασθέντες ασθενείς.
Η διαχρονική διαφοροποίηση της πανίδας της Ελλάδας
Authors: Σιδηρόπουλος Κωνσταντίνος
Published: August 2021

Το περιεχόμενο της συγκεκριμένης εργασίας αφορά την ελληνική πανίδα της κλασικής και της ύστερης αρχαιότητας και τη διαχρονική μεταβολή των πληθυσμών της μέχρι σήμερα. Οι κυριότερες πηγές για την πανίδα της αρχαιότητας είναι, εκτός, από ιστορικά, γεωγραφικά και ζωολογικά κείμενα της εποχής, οι απεικονίσεις ζώων σε αγγεία, νομίσματα, τοιχογραφίες και ψηφιδωτά, διάφορα αγάλματα ζώων, καθώς και ζωικά κατάλοιπα (κυρίως οστά) από αρχαιολογικές ανασκαφές.Από τη μελέτη των κειμένων της κλασικής και της ύστερης αρχαιότητας (5ος αιώνας π.Χ. – 3ος αιώνας μ.Χ.) των εξής 8 αρχαίων συγγραφέων: Ξενοφών, Αριστοτέλης, Αριστοφάνης, Βυζάντιος, Πλίνιος, Δίων Χρυσόστομος, Πλούταρχος, Παυσανίας και Αιλιανός, βρέθηκαν αναφορές για 205 διαφορετικά είδη ή τάξα ζώων. Οι γνώσεις των ανθρώπων εκείνης της εποχής για το ζωικό βασίλειο, όπως προέκυψε από τα κείμενα αφορά κυρίως τα εξής 4 ζωικά φύλα: Μαλάκια, Αρθρόποδα, Εχινόδερμα και Χορδωτά, με συντριπτική υπεροχή των Χορδωτών (152 είδη ή 74,15% του συνόλου των ειδών). Όσον αφορά το φύλο των Χορδωτών επικρατούν οι ομοταξίες Πτηνά, Ιχθύες και Θηλαστικά με ποσοστά 37,50% (57 είδη), 33,56% (51 είδη) και 21,05% (32 είδη) αντίστοιχα.Κάποια είδη που περιλαμβάνονταν στην ελληνική πανίδα της κλασικής και της ύστερης αρχαιότητας, όπως το λιοντάρι, η λεοπάρδαλη και η μεγάλη ωτίδα, σήμερα έχουν εκλείψει από τον ελλαδικό χώρο, κάποια άλλα είδη που σήμερα είναι κοινά, όπως είναι η γάτα, η κότα και το παγώνι εισήχθησαν, περίπου, εκείνη την εποχή ή λίγο νωρίτερα από άλλες περιοχές, ενώ κάποια άλλα είδη που σήμερα είναι επίσης κοινά, όπως το αγριοκούνελο και ο φασιανός, ήταν άγνωστα εκείνη την εποχή (δεν αναφέρονται στα κείμενα), γιατί η εισαγωγή τους έγινε αργότερα στον ελλαδικό χώρο από άλλες περιοχές.Όπως προέκυψε από την εργασία, ο ελλαδικός χώρος σ` ένα μεγάλο βαθμό μέχρι και τα τέλη του 19ου αιώνα αποτελούσε μια περιοχή με ασύγκριτα πλούσια πανίδα και με αρκετά είδη ζώων που σήμερα έχουν εξαφανιστεί ή υπάρχουν σε πολύ μικρότερους αριθμούς. Για τη σημερινή κατάσταση του περιβάλλοντος και της πανίδας της χώρας μας, είναι υπεύθυνες σχεδόν αποκλειστικά οι ανθρώπινες δραστηριότητες και παρεμβάσειςΣήμερα, η ελληνική πανίδα, παρά τις περιβαλλοντικές καταστροφές παραμένει μια από τις πιο πλούσιες στην Ευρώπη και τη Μεσόγειο, τόσο σε αριθμό ειδών, όσο και σε μεγέθη πληθυσμών συγκεκριμένων ειδών και ζώων. Συνολικά στη χώρα μας έχουν καταγραφεί σύμφωνα με πρόσφατα στοιχεία περίπου 23.130 είδη ζώων της ξηράς και του γλυκού νερού και 3.500 είδη της θάλασσας, ενώ όταν μελετηθεί πλήρως είναι πιθανό να περιλάβει έως και 50.000 είδη.Όσον αφορά το μέλλον της ελληνικής πανίδας, αυτό θα μπορέσει να είναι ευοίωνο, αν αυξηθεί η ευαισθητοποίηση του κοινού και εφαρμοστούν αποτελεσματικότερα τα μέτρα προστασίας που έχουν θεσπιστεί από την εθνική και τη διεθνή νομοθεσία.
Role of nuclear receptors in neural stem cell biology of the mammalian central nervous system
Authors: Στεργιόπουλος Αθανάσιος
Published: August 2021

Το δυναμικό και η ικανότητα αυτο-ανανέωσης και διαφοροποίησης των νευρικών βλαστικών κυττάρων (ΝΒΚ) ελέγχονται από τη δράση διαφόρων μεταγραφικών παραγόντων και πυρηνικών υποδοχέων, επηρεάζοντας μ ’αυτόν τον τρόπο την ανάπτυξη και τη λειτουργία του κεντρικού νευρικού συστήματος (ΚΝΣ). Στην παρούσα μελέτη χαρακτηρίσαμε τον ορφανό πυρηνικό υποδοχέα NR5A2 (LRH1), ως ένα νέο μόριο το οποίο κατέχει κεντρικό αναπτυξιακό ρόλο στο ΚΝΣ. Με πειράματα υπερ-έκφρασης και αποσιώπησης γονιδίων σε πρωτογενή ΝΒΚ καθώς και με ανάλυση εμβρύων ποντικών στα οποία έχει επιτραπεί η ιστο-ειδική και χρονική εξάλειψη του NR5A2, δείξαμε πως ο NR5A2 είναι ικανός να διακόπτει τον πολλαπλασιασμό των ΝΒΚ, οδηγώντας τα προς τη νευρωνική διαφοροποίηση με την παράλληλη απώλεια των αστροκυττάρων. Σε μηχανιστική βάση, ο NR5A2 ελέγχει αυτούς τους φαινοτύπους μέσω της άμεσης επίδρασής του στον γενετικό τόπο του Ink4/Arf, στο Prox1, το οποίο αποτελεί καθοδικό στόχο των προ-νευρικών γονιδίων, καθώς επίσης και στα σηματοδοτικά μονοπάτια του Notch1 και του JAK/STAT. Αντιθέτως, ο NR5A2 ρυθμίζεται ανοδικά από προ-νευρικά γονίδια και από τα Notch1 και JAK/STAT μονοπάτια. Συμπερασματικά, οι παρατηρήσεις μας προτείνουν τον NR5A2 σαν ένα νέο υποδοχέα-ρυθμιστή της ανάπτυξης του ΚΝΣ, και, σε συνδυασμό με την ανακάλυψη αγωνιστών/ανταγωνιστών του, τον καθιστούν υποψήφιο στόχο στην ανάπτυξη θεραπευτικών στρατηγικών αναγεννητικής ιατρικής του ΚΝΣ.
Προηγμένες υπηρεσίες αναζήτησης και διαχείρισης δεδομένων στις βιοεπιστήμες
Authors: Βεργούλης Αθανάσιος
Published: August 2021

Η ανάγκη για προσεγγίσεις διαχείρισης και επεξεργασίας δεδομένων στις βιοεπιστήμες γίνεται όλο και πιο έντονη εξαιτίας των συνεχών τεχνολογικών εξελίξεων στις μηχανές που παράγουν δεδομένα από βιολογικά δείγματα. Στη σημερινή εποχή, αυτές οι μηχανές παράγουν τεράστιο όγκο δεδομένων τα οποία πρέπει στη συνέχεια να επεξεργαστούν. Τα περισσότερα από αυτά τα δεδομένα αναπαρίστανται ως ακολουθίες και η επεξεργασία τους αποτελείται κυρίως από την εφαρμογή αλγορίθμων στοίχισης ακολουθιών πάνω τους. Οι αλγόριθμοι στοίχισης ακολουθιών αιχμής αποτυγχάνουν να συμπεριφερθούν αποδοτικά για τόσο μεγάλα δεδομένα, έτσι η εισαγωγή καινούριων προσεγγίσεων είναι επιβεβλημένη. Η κατάσταση γίνεται ακόμα χειρότερη καθώς συχνά νέα ευρήματα στις βιοεπιστήμες δημιουργούν νέες ανάγκες για επεξεργασία δεδομένων οι οποίες δεν μπορούν να καλυφθούν προσαρμόζοντας τις υπάρχουσες τεχνικές. Και πάλι νέες μέθοδοι απαιτούνται. Τέλος, σε νέους, ταχύτατα εξελισσόμενους τομείς των βιοεπιστημών, όπως αυτόν της έρευνας των μορίων miRNA, υπάρχει έλλειψη κεντρικών πληροφοριακών πόρων. Η γνώση σε αυτά τα πεδιά είναι διασκορπισμένη σε ένα πλήθος από επιστημονικές δημοσιεύσεις κάτι το οποίο επιβραδύνει την εργασία των ερευνητών. Η διατριβή ασχολείται με όλα τα προηγούμενα θέματα.